Publication: Magyar Közlöny
Issue: MK-1998-30 (Year: 1998, Number: 30)
Era: 1990-2004
Section: eltérő, különös előírást az adózó rendelkező nyilatkozatának elbírálása tekintetében sem a T., sem az adózás rendjéről szóló 1990. évi XCI. törvény nem tartalmaz. Ebből az
Paragraph Index: 606

eltérő, különös előírást az adózó rendelkező nyilatkozatának elbírálása tekintetében sem a T., sem az adózás rendjéről szóló 1990. évi XCI. törvény nem tartalmaz. Ebből az következik, hogy az adózó rendelkező nyilatkozata tárgyában az Áe. szabályai szerint kell eljárni. Az Áe. vonatkozó rendelkezései szerint az ügyfél kérelmét — ennek minősül az adózó rendelkező nyilatkozata is — határozattal kell elbírálni, amely határozattal szemben az ügyfelet megilleti a jogorvoslat joga (Áe. 42. §, 62. §, 72. §). Hiányos adatközlés esetén fel kell hívni az adózó figyelmét a hiányzó adatok közlésére [Áe. 27. § (1) bekezdés]. Abban az esetben pedig, ha az adóhatóság az adózó rendelkezésének érvényességét állapítja meg, az Áe. 42. § (2) bekezdése alapján lehetőség van a határozat indokolásának mellőzésére. Az Alkotmánybíróság az Alkotmány jogorvoslati jogra vonatkozó rendelkezései [57. § (5) bekezdése] alapján a fentiekre tekintettel határozta meg a T. 7. § (1) bekezdése alkalmazásának alkotmányos követelményét. Mindezek alapján az Alkotmánybíróság a rendelkező részben foglaltak szerint határozott. Dr. Sólyom László s. k., az Alkotmánybíróság elnöke Dr. Ádám Antal s. k., Dr. Bagi István s. k., előadó alkotmánybíró alkotmánybíró Dr. Erdei Árpád s. k., Dr. Holló András s. k., alkotmánybíró alkotmánybíró Dr. Kilényi Géza s. k., Dr. Kiss László s. k., alkotmánybíró alkotmánybíró Dr. Lábady Tamás s. k., Dr. Németh János s. k., alkotmánybíró alkotmánybíró Dr. Tersztyánszky Ödön s. k., Dr. Vörös Imre s. k., alkotmánybíró alkotmánybíró Alkotmánybírósági ügyszám: 199/B/1997/5. 1998/30. szám Dr. Lábady Tamás alkotmánybíró különvéleménye Egyetértve a többségi határozatnak az alkotmányos követelmény meghatározására vonatkozó rendelkezésével, az a véleményem, hogy a személyi jövedelemadóról szóló

Source: https://magyarkozlony.hu/hivatalos-lapok/8765c6e2fdbb1efd40bba49d052ab159d6322154/dokumentumok/7a09ebd7df32e48a8b46edcb97f064c180aab6c3/letoltes